Qozog‘iston Parlamenti O‘zbekiston bilan strategik hamkorlik haqidagi shartnoma ratifikatsiyasi haqidagi qonun loyihasini ko‘rib chiqadi

Qozog‘iston Respublikasi Parlamenti Majlisi strategik hamkorlik to‘g‘risidagi qozoq-o‘zbek shartnomasini ratifikatsiya qilish haqidagi qonun loyihasini ko‘rib chiqishni boshladi. Bu haqda UzDaily xabar bermoqda.

Shartnoma Qozog‘iston va O‘zbekiston Respublikalari o‘rtasidagi shartnomaviy-huquqiy bazani takomillashtiradi, siyosiy, savdo-iqtisodiy, madaniy-gumanitar va boshqa sohalardagi qozoq-o‘zbek hamkorligiga yangi sifat bag‘ishlaydi, deyiladi xabarda.
Shartnomaga ko‘ra, tomonlar ularning mustaqilligi, suvereniteti, hududiy yaxlitligiga bo‘lgan xavflarni bartaraf etishda o‘zaro yordam ko‘rsatadi, deya qayd etdi Qozog‘iston Majlisining Xalqaro ishlar, mudofaa va xavfsizlik bo‘yicha qo‘mitasi raisi Maulen Ashimbayev yalpi majlisda.
Ushbu hujjat Qozog‘iston Respublikasi Prezidenti Nursulton Nazarboyevning O‘zbekiston Respublikasiga 2013-yil 13—14-iyun kunlari rasmiy tashrifi davomida Toshkent shahrida imzolangan edi.